नर्स
नर्स या उपचारिका (यदि पुरुष हो तो उपचारक), एक पेशेवर स्वास्थ्य कर्मी है जो, स्वास्थ्य सेवा दल के अन्य सदस्यों के साथ किसी रोगी के उपचार और सुरक्षा, लंबे समय से (चिरकालिक) या गंभीर रूप से (अतिपाती) बीमार व्यक्तियों के स्वास्थ्य सुधार, परिवारों और समुदायों में विभिन्न स्वास्थ्य संबंधी सेवायों की जानकारी और उनका प्रयोग और किसी आपदा के समय प्रभावित लोगों को उपचार या स्वास्थ्य सेवायें प्रदान कराने के लिए उत्तरदायी है। एक उपचारिका स्वास्थ्य सेवा प्रदान करने के उपक्रम में कई नैदानिक और गैर-नैदानिक कार्य करने के अतिरिक्त विभिन्न चिकित्सा और नर्सिंग अनुसंधानों में भी सहयोग करती है।